CELEX: 62010TN0431
Language: da
Date: 2010-09-24 00:00:00
Title: Sag T-431/10: Sag anlagt den 24. september 2010 — Nencini mod Parlamentet

20.11.2010   
            
            
               DA
            
            
               Den Europæiske Unions Tidende
            
            
               C 317/40
            
         Sag anlagt den 24. september 2010 — Nencini mod Parlamentet
   (Sag T-431/10)
   ()
   2010/C 317/72
   Processprog: italiensk
   
      Parter
   
   
      Sagsøger: Riccardo Nencini (Firenze, Italien) (ved advokat F. Bertini)
   
      Sagsøgt: Europa-Parlamentet
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Principalt: Den beslutning der blev truffet den 16. juni 2010 af Europa-Parlamentets generalsekretær rettet til Riccardo Nencini, meddelelse fra Europa-Parlamentets generaldirektør for økonomi af 4. august nr. 2010 312331 rettet til Riccardo Nencini og om fornødent enhver sammenhængende eller forudgående anfægtet retsakt annulleres af de nedenfor anførte grunde.
            
         
               —
            
            
               Subsidiært: Den anfægtede afgørelse annulleres, og sagen hjemvises til Europa-Parlamentets generalsekretær med henblik på dennes fornyede rimelige fastsættelse af det omstridte beløb.
            
         
               —
            
            
               Under alle omstændigheder tilpligtes Europa-Parlamentet at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren, der var medlem af Europa-Parlamentet i valgperioden 1994-1999, har til støtte for sit søgsmål fremsat følgende anbringender:
   
               —
            
            
               Tilsidesættelse af Det Europæiske Fællesskabs sprogregler og følgelig tilsidesættelse af procedurereglerne samt af princippet om effektiv retsbeskyttelse, idet de to retsakter skulle have været affattet på italiensk, som er sproget i den medlemsstat, hvori sagsøgeren er statsborger.
            
         
               —
            
            
               Tilbagebetalings kravet må forkastes som følge af forældelse af retten til at gøre den påståede fordring gældende.
            
         
               —
            
            
               Tilsidesættelse af princippet om ret til kontradiktion og til en effektiv retsbeskyttelse. I den forbindelse gøres det gældende, at i sagsøgerens sag vedtog Europa-Parlamentets generalsekretær den endelige beslutning på grundlag af faktiske oplysninger og retlige begrundelser, som er forskellige fra dem, som forudgående blev anvendt og bekendtgjort for sagsøgeren.
            
         
               —
            
            
               Tilsidesættelse af regulativet om omkostningsgodtgørelse til Europa-Parlamentets medlemmer vedrørende rejseomkostninger, idet der blev set bort fra, at sagsøgeren boede i Rom, mens han var medlem af Europa-Parlamentet. Riccardo Nencini udøvede stedse sin politiske virksomhed som national ansvarlig for sit parti i denne by, der som bekendt er hovedstad i Italien og centrum for den nationale politik.
            
         
               —
            
            
               Tilsidesættelse af regulativet om omkostningsgodtgørelse til Europa-Parlamentets medlemmer vedrørende assistent- og sekretariatbistand. Sagsøgeren har præciseret, at han har overført samtlige disse godtgørelser til personer, som har udøvet sekretariatarbejde for ham, og han har ikke modtaget noget beløb i den forbindelse.
            
         
               —
            
            
               Endelig har sagsøgeren påberåbt sig en tilsidesættelse af det almindelige proportionalitetsprincip.